stanford-oval/wikipedia huggingface dataset:
Orimattilan urheilu ja liikunta
Salibandy

Heinämaan Pallo pelaa Suomen Salibandyliiton neljännen divisioonan kuudennessa lohkossa.
Heinämaan Pallon eli HePa:n perusti Jukka Nikula vuonna 1990. Hän oli nähnyt Ruotsissa pelattavan salibandyä ja innostui kokoamaan oman kylän nuorista joukkueen. Aluksi pelattiin Heinämaan seuratalolla, joka kuitenkin kävi pelipaikkana pieneksi. Vuoden 1993 syksyllä alettiin suunnitella omaa urheiluhallia, jonka  nuoret itse rakensivat talkoilla vuonna 1994 Leitsamaan puolelle. Uudessa hallissa pelattiin kolme vuotta, jonka jälkeen siirryttiin pelaamaan Orimattilan palloiluhalliin, jossa seuran harjoitukset edelleen pidetään. Seura kasvoi Heinämaan kylän yhteishankkeesta koko Orimattilan kaupungin omaksi salibandyseuraksi.
Vuonna 1991 Hepa pelasi ensimmäiset liigan sarjapelit. Syksyllä 1996 Jukka Nikula sai HePan mukaan Lahden kortteliliigaan. HePa:sta on lähtenyt kasvatteja muihin seuroihin, jopa maajoukkuetasolle saakka.
Seura on aktivoinut Heinämaalla muutakin toimintaa. Villisikajuhlia on alettu viettää Heinämaan Pallon aloitteesta.
| Suomen Salibandyliiton neljännen divisioonan kuudennen lohkon ottelut> joukkue | Suomen Salibandyliiton neljännen divisioonan kuudennen lohkon ottelut> kunta | Suomen Salibandyliiton neljännen divisioonan kuudennen lohkon ottelut> divisioona 2019 | Suomen Salibandyliiton neljännen divisioonan kuudennen lohkon ottelut> divisioona 2018 | Suomen Salibandyliiton neljännen divisioonan kuudennen lohkon ottelut> lohko 2018 | Suomen Salibandyliiton neljännen divisioonan kuudennen lohkon ottelut> sijoitus 2018 | Suomen Salibandyliiton neljännen divisioonan kuudennen lohkon ottelut> urheilusuorituspaikka | Suomen Salibandyliiton neljännen divisioonan kuudennen lohkon ottelut>  | Suomen Salibandyliiton neljännen divisioonan kuudennen lohkon ottelut>  |
| --- | --- | --- | --- | --- | --- | --- | --- | --- |
| AC-68 | Vantaa |  | 4 | 6 | 9 20181104 |   |  |  |
| Bad Company | Helsinki |  | 4 | 6 | 1 20181104 |   |  |  |
| Chiefs | Järvenpää |  | 4 | 6 | 4 20181104 |   |  |  |
| Greasers | Helsinki, Korso |  | 4 | 6 | 2 20181104 |   |  |  |
| Heinämaan Pallo | Orimattila |  | 4 | 6 | 8 20181104 | uimahallin palloiluhalli   |  |  |
| JäSen | Järvenpää |  | 4 | 6 | 7 20181104 |  |  |  |
| Pitskun Sportti | Helsinki |  | 4 | 6 | 10 20181104 |   |  |  |
| SC Cafe | Helsinki |  | 4 | 6 | 5 20181104 |  |  |  |
| SCW | Vantaa |  | 4 | 6 | 6 20181104 |  |  |  |
| Uglyducks | Helsinki |  | 4 | 6 | 3 20181104 |  |  |  |
Yleisurheilu

Orimattilan Jymy ja Orimattilan Toive harjoittavat yleisurheilua. Ne kumpikin kuuluvat Lahden seurun yleisurheilu ry:een.
Urheiluseurat

| Orimattilan urheiluseuroja> yhdistys | Orimattilan urheiluseuroja> laji (i) | Orimattilan urheiluseuroja> laji (ii) | Orimattilan urheiluseuroja> laji (iii) | Orimattilan urheiluseuroja> laji (iv) | Orimattilan urheiluseuroja> laji (v) | Orimattilan urheiluseuroja> laji (vi) | Orimattilan urheiluseuroja> paikka | Orimattilan urheiluseuroja> harjoituspaikka tai toimisto |
| --- | --- | --- | --- | --- | --- | --- | --- | --- |
| Heinämaan Pallo | salibandy |  |  |  |  |  | Heinämaa | [[]]  |
| Orimattilan Badminton Club | sulkapallo |  |  |  |  |  | keskustaajama | uimahalli |
| Orimattilan Invalidit | vammaisurheilu |  |  |  |  |  | keskustaajama |  |
| Orimattilan Judoseura | judo |  |  |  |  |  | keskustaajama |  |
| Orimattilan Jymy | ammunta | hiihto | koripallo | lentopallo | uinti | yleisurheilu |  |  |
| Orimattilan Karateseura | karate |  |  |  |  |  | keskustaajama |  |
| Orimattilan Latu | kuntoliikunta |  |  |  |  |  |  |  |
| Orimattilan Moottorikerho | moottoripyöräurheilu |  |  |  |  |  |  |  |
| Orimattilan Voimistelijat | naisvoimistelu |  |  |  |  |  | keskustaajama |  |
| Orimattilan Pedot | jalkapallo | jääkiekko |  |  |  |  | keskustaajama |  |
| Orimattilan Seudun Urheiluampujat | urheiluammunta |  |  |  |  |  | keskustaajama |  |
| Orimattilan Seudun Ratsastajat | ratsastus |  |  |  |  |  |  |  |
| Orimattilan Taekwondoseura | taekwondo |  |  |  |  |  | keskustaajama |  |
| Orimattilan Tennis | tennis |  |  |  |  |  | keskustaajama |  |
| Orimattilan Toive | hiihto | moottoriurheilu | kuntourheilu | yleisurheilu |  |  |  |  |
| Orimattilan Urheiluautoilijat | autourheilu |  |  |  |  |  | keskustaajama | Artjärventie 201  |
| Rastivarsat | suunnistus | hiihtosuunnistus | kuntourheilu |  |  |  |  |  |
| Vartion Ratsutilayhdistys | ratsastus |  |  |  |  |  |  |  |
Palamídi

| Palamídi> Παλαμήδι |
| --- | --- |
 Palamídin linnoitus.
Sijainti:  Náfplio, Argolis, Peloponnesos, Kreikka
Koordinaatit:  37°33′43″N, 22°48′15″E
Rakennustyyppi:  linnoitus
Valmistumisvuosi:  1711–1714
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Palamídi (kreik. Παλαμήδι) eli Palamídin linnoitus (Φρούριο Παλαμηδίου, Froúrio Palamidíou) on linnoitus ja linnavuori Náfplion kaupungissa Kreikassa. Se sijaitsee Náfplion vanhankaupungin kaakkoispuolella.
Historia

Palamídin linnoituksen rakensivat venetsialaiset vuosina 1711–1714 saatuaan Náfplion toisen kerran haltuunsa, tällä kertaa osmaniturkkilaisilta vuonna 1686. Palamídin kukkulalla ei vaikuta olleen linnoitteita ennen tätä. Kaupungin ensimmäisellä venetsialaisella kaudella vuosina 1389–1540 venetsialaiset olivat linnoittaneet läheistä Akronauplian (Akronafplía) kukkulaa.
Palamídin linnoituksen rakennustyöt vaikuttavat alkaneen jo pian kaupungin valtauksen jälkeen Francesco Morosinin johdolla. Varsinaisesti se rakennettiin Agostino Sagredon aikana, ennätysajassa kolmessa vuodessa. Linnoituksen valmistumisen myötä varhaisempi Akronauplian linnoitus menetti merkitystään.
Osmanit valtasivat kaupungin ja Palamídin linnoituksen vuonna 1715 eli jo pian sen valmistumisen jälkeen. Linnoituksen valtaus tapahtui petoksen seurauksena. Turkkilaisvallan aikana kristityillä ei ollut lupaa astua linnoituksen alueelle. Kreikkalaiset valtasivat Palamídin yllätyksellä vapaussodassa 29. marraskuuta 1822 Stáikos Staïkópouloksen johdolla, ja alkoivat tämän jälkeen ampua sieltä Akronaupliaa, joka vallattiin kolme päivää myöhemmin.
Tämän jälkeen linnoitusta käytettiin vankilana. Theódoros Kolokotrónis oli vangittuna siellä vuodesta 1834, ja sinne vangittiin myös Dimítris Plapoútas; kummatkin olivat olleet vapaussodan sankareita. Vankilan olosuhteiden kuvataan olleen erittäin huonot. Teloituksia suoritettiin giljotiinilla vuoteen 1913 saakka. Kansan vihaamat pyövelit asuivat pienellä Boúrtzin merilinnakesaarella kaupungin edustalla.
Vuodesta 1962 Palamídin linnoitus on arkeologinen alue, ja sitä on kunnostettu vuodesta 1969 lähtien. Nykyisin Palamídin kukkula on myös Natura 2000 -aluetta yhdessä Akronauplian kanssa.
Rakennelma

Palamídin linnoitus sijaitsee samannimisellä kukkulalla (Lófos Palamídi, Λόφος Παλαμήδι), jonka korkeus on 216 metriä merenpinnasta laskettuna. Se on nimetty kreikkalaisen mytologian Palamedeen mukaan. Linnoituskukkula hallitsee paitsi kaupunkia ja sen satamaa myös Akronaupliaa ja koko Argoliinlahden pohjukan aluetta.
Linnoitus koostuu toisiaan tukevista bastioneista, jotka on yhdistety toisiinsa muureilla. Bastioneja on yhteensä kahdeksan, ja ne ovat puolustukseltaan itsenäisiä, toisin sanoen muut bastionit voivat jatkaa puolustusta vaikka joku niistä tulisikin vallatuksi. Bastionien nykyiset nimet ovat Leonídas (”Leonidas”), Fokíon (”Fokion”), Themistoklís (”Themistokles”), Epameinóndas (”Epameinondas”), Miltiádis (”Miltiades”), Achilléas (”Akhilleus”), Ágios Andréas (”Pyhä Andreas”) ja Rompér (Romber, nimetty ranskalaisen filhelleeni Francis Robertin mukaan). Nimet ovat vaihtuneet eri aikoina vallanpitäjien vaihtuessa. Pääbastioni ja parhaiten varusteltu oli länsilaidan Ágios Andréas. Samassa bastionissa on Pyhälle Andreakselle omistettu kirkko, josta bastioni on saanut nimensä.
Nykyisin ylös linnoitukselle johtaa sen luoteispuolelta portaat, joissa on 857 askelmaa. Kansanperinteessä askelmia sanotaan olleen 1 000 ja nykyisin 999, sen jälkeen kun Kolokotróniksen hevonen olisi hajottanut yhden.
Aiheesta muualla

Kuvia tai muita tiedostoja aiheesta Palamídi Wikimedia Commonsissa
Palamídin linnoitusta.
Ágios Andréaksen eli Pyhän Andreaksen bastioni.
Näkymä linnoituksesta.
Partido Acción Nacional

Partido Acción Nacional Meksiko
Partido Acción Nacional (PAN, (suom. Kansallinen toimintapuolue) on meksikolainen keskusta-oikeistolainen puolue. Ideologialtaan PAN on konservatiivinen ja kristillisdemokraattinen. Puolue perustettiin vuonna 1939.
Aiheesta muualla

Wikimedia Commonsissa on kuvia tai muita tiedostoja aiheesta .
https://www.pan.org.mx/
Cup-voittajien cupin kausi 1988–1989

Cup-voittajien cupin kausi 1988–1989 oli 29. Cup-voittajien cupin kausi. Loppuottelu pelattiin Wankdorfstadionilla, Sveitsissä 10. toukokuuta 1989. Loppuottelussa espanjalainen FC Barcelona voitti italialaisen UC Sampdorian.
Tulokset > Karsintakierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Békéscsabai ESSC  | 4 - 2 | Bryne FK  | 3 - 0 | 1 - 2 |
Tulokset > Ensimmäinen kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Derry City FC  | 0 - 4 | Cardiff City FC  | 0 - 0 | 0 - 4   |
| Glenavon FC  | 2 - 7 | Aarhus GF  | 1 - 4 | 1 - 3  |
| Fram  | 0 - 7 | Barcelona  | 0 - 2 | 0 - 5  |
| KS Flamurtari  | 2 - 4 | Lech Poznań  | 2 - 3 | 0 - 1  |
| FK Inter Bratislava  | 2 - 8 | TsSKA Sofia  | 2 - 3 | 0 - 5  |
| AC Omonia  | 0 - 3 | Panathinaikos FC  | 0 - 1 | 0 - 2  |
| Roda JC  | 2 - 1 | Vitória SC  | 2 - 0 | 0 - 1  |
| FK Borac Banja Luka  | 2 - 4 | FC Metalist Kharkiv  | 2 - 0 | 0 - 4  |
| Grasshopper  | 0 - 1 | Eintracht Frankfurt  | 0 - 0 | 0 - 1  |
| Sakaryaspor  | 2 - 1 | Békéscsabai ESSC  | 2 - 0 | 0 - 1  |
| KV Mechelen  | 8 - 1 | Avenir Beggen  | 5 - 0 | 3 - 1  |
| FC Metz  | 1 - 5 | RSC Anderlecht  | 1 - 3 | 0 - 2  |
| Floriana  | 0 - 1 | Dundee United  | 0 - 0 | 0 - 1  |
| FC Dinamo Bukarest  | 6 - 0 | FC Kuusysi  | 3 - 0 | 3 - 0  |
| Carl Zeiss Jena  | 5 - 1 | Kremser SC  | 5 - 0 | 0 - 1  |
| IFK Norrköping  | 2 - 3 | Sampdoria  | 2 - 1 | 0 - 2 |
Tulokset > Toinen kierros

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| KV Mechelen  | 3–0 |  RSC Anderlecht | 1–0 | 2–0  |
| Dundee United  | 1–2 |  FC Dinamo Bukarest | 0–1 | 1–1  |
| FC Barcelona  | 2–2 (rp) |  Lech Poznań | 1–1 | 1–1  |
| FC Carl Zeiss Jena  | 2–4 |  Italia Sampdoria | 1–1 | 1–3  |
| Eintracht Frankfurt  | 6–1 |  Sakaryaspor | 3–1 | 3–0  |
| TsSKA Sofia  | 3–0 |  Panathinaikos FC | 2–0 | 1–0  |
| Cardiff City FC  | 1–6 |  Aarhus GF | 1–2 | 0–4  |
| Roda JC  | 1–0 |  FC Metalist Kharkiv | 1–0 | 0–0 |
Tulokset > Puolivälierät

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| Eintracht Frankfurt  | 0–1 |  KV Mechelen | 0–0 | 0–1  |
| TsSKA Sofia  | 3–3 (rp) |  Roda JC | 2–1 | 1–2  |
| FC Dinamo Bukarest  | 1–1 (vm.) |  Sampdoria | 1–1 | 0–0  |
| Aarhus GF  | 0–1 |   FC Barcelona | 0–1 | 0–0 |
Tulokset > Välierät

| Joukkue #1 | Yht>  | Joukkue #2 | 1>  osa | 2>  osa |
| --- | --- | --- | --- | --- |
| FC Barcelona  | 6–3 |  TsSKA Sofia | 4–2 | 2–1  |
| KV Mechelen  | 2–4 |  Sampdoria | 2–1 | 0–3 |
Tulokset > Finaali

Cup-voittajien cupin finaali pelattiin Wankdorfstadionilla, Bernissä, Sveitsissä. Finaali järjestettiin stadionilla ensimmäistä kertaa.
Pavel Tšistjakov

Pavel Tšistjakov, Ilja Repinin maalaama muotokuva vuodelta 1878.
Pavel Petrovitš Tšistjakov (ven. Па́вел Петро́вич Чистяко́в; 5. heinäkuuta (J: 23. kesäkuuta) 1832 Prudy, Tverin kuvernementti – 11. marraskuuta 1919 Detskoje Selo) oli venäläinen taidemaalari ja useiden muiden tunnettujen taidemaalarien opettaja.
Suuriruhtinatar Sofia Vitovtovna suuriruhtinas Vasili Sokean häissä 1433 anastamassa Vasili Kierosilmältä Dmitri Donskoin vyötä (1861).
Tšistjakov syntyi talonpoikaisperheeseen Tverin kuvernementissa. Hän opetteli nuorena piirtämään, valmistui hyvin arvosanoin koulusta ja pääsi vuonna 1849 oppilaaksi Pietarin taideakatemiaan. Tšistjakovin läpimurto oli vuonna 1861 taideakatemian lopputyöksi valmiin aiheen pohjalta tehty keskiajalle sijoittuva historiamaalaus Suuriruhtinatar Sofia Vitovtovna Vasili Sokean häissä, jossa hän näki paljon vaivaa luodakseen yksityiskohdista autenttisia ja henkilöistä uskottavia. Taideakatemia hankki maalauksen ja lähetti sen vuoden 1862 Lontoon maailmannäyttelyyn. Tšistjakov sai yhtenä kolmesta taiteilijasta kultamitalin ja oikeuden kuuden vuoden opintomatkaan ulkomaille. Hän opiskeli Roomassa ja vietti useita vuosia Italiassa, jossa hän maalasi maisemia ja henkilökuvia tavallisista ihmisistä. Palattuaan Venäjälle Tšistjakov toimi vuodesta 1872 Pietarin taideakatemian opettajana. Hän keskittyi enemmän opetustyöhönsä kuin maalaamiseen ja monet hänen maalauksistaan jäivät keskeneräisiksi. Lisäksi opiskeluvuosina alkanut toistuva sairastelu teki hänen maalaustyöstään katkonaista ja vaikeaa. Tšistjakov joutui etenevän kroonisen sairauden vuoksi vähitellen luopumaan kokonaan maalaamisesta elämänsä viimeisen neljänkymmenen vuoden ajaksi.
Tšistjakovia pidettiin koko taideakatemian parhaana opettajana ja suurena pedagogina. Hän halusi tarjota opetusta mahdollisimman monelle halukkaalle ja pyrkiä harjaannuttamaan oppilaissaan itsenäistä ”taiteilijan silmää” sekä kehittämään kunkin yksilöllisiä vahvuuksia pelkän tiukan ohjauksen tai valmiiden teosten kopioimisen sijaan. Samaan aikaan hän painotti kuitenkin myös teknisen osaamisen ja teoreettisen tiedon merkitystä maalaustaiteelle. Tšistjakov kirjoitti myös viisiosaisen opaskirjan maalaustaiteesta ja sen opettamisesta. Tšistjakovin oppilaita olivat muun muassa Viktor Vasnetsov, Mihail Nesterov, Ilja Repin, Vasili Surikov, Vasili Polenov, Andrei Rjabuškin, Valentin Serov, Mihail Vrubel ja Eero Järnefelt.
Aiheesta muualla

Kuvia tai muita tiedostoja aiheesta Pavel Tšistjakov Wikimedia Commonsissa
Pavel Tšistjakovin kotimuseo Puškinissa (Arkistoitu – Internet Archive) (englanniksi) (sama sivu venäjäksi (Arkistoitu – Internet Archive))
Participatory Culture Foundation

Participatory Culture Foundation (PCF) on yhdysvaltalainen voittoa tavoittelematon säätiö, jonka tavoitteena on "mahdollistaa ja tukea itsenäistä, yrityksistä riippumatonta luovuutta ja poliittista aktiivisuutta". Säätiö perustettiin helmikuussa 2005 ja se toimii Worcesterista, Massachusettsista käsin. PCF:ia edelsi projekti nimeltä Downhill Battle.  PCF:in ensisijainen projekti on täysin ilmainen ja avoimen lähdekoodin omaava Internet-televisioalusta Miro. Aiemmin Miro tunnettiin myös nimellä Democracy Player.
PCF on vastaanottanut taloudellista tukea Rappaport Family Foundationilta, Mitch Kaporin Open Source Applications Foundationilta, Surdna Foundationilta, Knight Foundationilta sekä lukuisilta yksityisiltä tukijoilta. Mozilla Foundation suuntasi oman stipendinsä PCF:in avoimen lähdekoodin videoprojekteihin toukokuussa 2007.
Aiheesta muualla

Participatory Culture Foundation (Arkistoitu – Internet Archive)
Participatory Culture Foundation projektit
Miro Media Player
Broadcast Machine
VideoBomb (Arkistoitu – Internet Archive)
Channel Guide (Arkistoitu – Internet Archive)
Pecos Bill (sarjakuva)

Pecos Bill -lehteä julkaistiin uusintapainoksina kaksi numeroa vuonna 2002.
Pecos Bill on amerikkalaisen kansantarun sankarista tehty italo-western-tyylinen lännensarjakuva.  Sarjakuvan loivat käsikirjoittaja Guido Martina ja kuvataiteilija Raffaele Paparella vuonna 1949. Paparellan lisäksi sarjaa piirsivät Pier Lorenzo de Vita, Antonio Canale , Roy D’Ami, Gino D’Antonio, Francesco Gamba ja Dino Battaglia
Sarjakuvan Pecos Bill on älykäs heikkojen puolustaja ja pahan vastustaja. Hän vastustaa tuliaseita ja käyttää vain lassoa, missä hän onkin erityisen taitava. Apunaan hänellä on Davy Crockett ja Calamity Jane, jotka vastaavat todella eläneitä henkilöitä vain nimeltään.
Lehti oli suosittu Suomessa 50-luvulla. Se ilmestyi a5-koossa joka toinen aukeama värillisenä. Sarjaa piirsi usea piirtäjä, muun muassa Hugo Pratt. Lehteä julkaistiin Suomessa 322 numeroa. Kustantaja oli aluksi Artko Oy, mutta vaihtui 1954 Kustannus oy Pecos Billiksi, joka julkaisi myös Korkeajännitystä. Alkuperäistä Pecos Bill Sagaa julkaistiin 165 numeroa maaliskuusta 1953 joulukuuhun 1961. Vuodesta 1962 vuoteen 1974 lehteä julkaisi Sarjakustannus Oy.  Sagan jälkeen julkaistiin 17 numeroa Pecos Bill-lehteä, jossa itse Pecos Bill ei seikkaillut lainkaan, mutta kesäkuussa 1963 Pecos Bill palasi 67 numeron ajaksi. Vuodet 1969-1973 julkaistiin uusintoja alkuperäisestä sarjasta 50-luvulta ja viimeisenä vuotena 1974 julkaistiin vielä 12 numeroa uutta Pecos Billiä. Vuonna 1981 ja 1982 Oy Lukemisto Urkki Lektyr ab ja sitten nimellä Oy Lukemisto Omnia ab julkaisi vielä kaksi lehteä nimellä Pecos Bill Ratsastaa Jälleen. Vuonna 2002 julkaistiin kaksi nostalgianumeroa ensimmäisistä Pecos Bill -lehdistä.
Pavel Tsybin

Pavel Vladimirovitš Tsybin (23. joulukuuta 1905 – 4. helmikuuta 1992) oli neuvostoliittolainen lentokonesuunnittelija. Hän oli OKB-256-suunnittelutoimiston johtaja.
Ura

Tsybinin OKB-256 suunnitteli  rakettimoottorilla varustettuja transsoonisia koelentokoneita, LL-1, LL-2, ja LL-3, vuodesta 1945 vuoteen 1955. 23. toukokuuta 1955 OKB-256 valittiin suunnittelemaan ilmasta – Tu-95N-pommikoneesta – laukaistava patopainemoottorilla toimiva ja Mach 3 nopeuteen yltävä tiedustelukone, josta kaavailtiin myös pommikoneversiota. Sen kilpailija oli RSS-52-projekti, jota veti Vladimir Mjasištšev.
Vuonna 1957 Neuvostoliitto aloitti Yhdysvaltain ilmavoimien Dynasoar-sukkulaprojektin vastineeksi oman vastaavan hankkeen, joka toteuttajaksi valittiin kaksi suunnittelutoimistoa, joista toinen oli OKB-256. Tsybinin PKA-avaruuslentokoneprojekti, jonka sopimus allekirjoitettiin 17. toukokuuta 1959, suoritettiin yhteistyössä Sergei Koroljovin OKB-1:n kanssa. Ensimmäisen prototyypin alisooniset liitokoneet tehtiin jo 7. huhtikuuta 1959. Tsybinin toimisto suljettiin lokakuussa 1959. Tsybin alaisineen siirrettiin Mjasištševin toimistoon, jolla oli käynnissä VKA-23-projekti (Vodušno Kosmitšeskije Apparat); siinäkin kehitettiin siivellistä avaruusalusta, jonka prototyypit olisi laukaistu R-7-raketilla.
Osana sotateollisen kompleksin uudelleenorganisointia (jollaista tapahtui myös Ranskassa,
Saksassa ja Englannissa, mutta Yhdysvalloissa vasta paljon myöhemmin) Mjasištševin toimisto suljettiin vähän myöhemmin ja henkilöstö siirrettiin Vladimir Tšelomein OKB-52-toimistoon vuonna 1960.
Sukkulaprototyyppien rakentaminen keskeytettiin keväällä 1961, jolloin kolme koekonetta oli osin rakennettu. Tsybin siirtyi Korolevin OKB-1:een.  Tsybinin sukkulatyöt siirtyivät Mikojanille. Niistä tuli Spiral-avaruusaluksen suunnittelun perusta. OKB-1:ssä Tsybin osallistui Vostok-, Sojuz- ja Sojuz-T-avaruuskapseleiden suunnitteluun, suunnitteli AMS-planeettaluotamia ja Molnija-tietoliikennesatelliitteja.
Hän oli uransa lopulla, vuodesta 1974 kuolemaansa asti, Buran-sukkulan suunnittelijoiden hierarkiassa toisena.
Pecorino siciliano

| Pecorino siciliano |
| --- | --- |
 Pecorino siciliano DOP 9  
Alkuperä
Alkuperämaa:  Italia
Alue tai kunta:  Sisilia
Pääainesosat:  Lampaanmaito
Muita tietoja:  DOC-sertifikaatti 1955 DOP-sertifikaatti 1996
Pecorino siciliano (sisiliaksi picurinu sicilianu) on alkuperäsuojattu kiinteä lampaanmaitojuusto italiaiselta Sisilian saarelta. Pecorino sicilianon historia juontaa antiikin Kreikkaan, jossa sitä pidettiin yhtenä maailman parhaista juustoista.
Sitä tuotetaan koko saaren alueella, mutta erityisesti Agrigenton, Caltanissettan, Ennan, Trapanin ja Palermon maakunnissa. Se on pecorino-tyylinen juusto, kuten sen läheinen sukulainen pecorino romano, mutta ei niin tunnettu Italian ulkopuolella kuin jälkimmäinen. Se on puolikova valkoinen juusto, joka on lieriömäinen ja painaa noin 12 kilogrammaa.
Juustolle myönnettiin denominazione di origine protetta vuonna 1955 ja EU:n suojattu alkuperänimitys vuonna 1996.
Pelle Petterson

| Mitalit | Mitalit | Mitalit |  |
| --- | --- | --- | --- |
|  Petterson vuonna 2010. |  Petterson vuonna 2010. |  Petterson vuonna 2010. |  |
Maa:   Ruotsi
Miesten purjehdus
|  Olympialaiset  |  Olympialaiset  |  Olympialaiset  |  |
|  Hopeaa | München 1972 | Star |  |
|  Pronssia | Tokio 1964 | Star |  |
Per Helmer ”Pelle” Petterson (sukunimi myös muodossa Pettersson, s. 31. heinäkuuta 1932 Tukholma) on ruotsalainen kilpauransa päättänyt purjehtija, olympiamitalisti, maailman- ja euroopanmestari.
Petterson saavutti Star-veneluokassa olympiahopeaa Münchenissä 1972 ja olympiapronssia Tokiossa 1964. Hän kilpaili olympiatasolla myös Méxicossa 1968. Petterson voitti myös maailman- ja euroopanmestaruuksia. Hän teki työuransa teollisuusmuotoilijana muun muassa veneiden ja autojen parissa.
Aiheesta muualla

Kuvia tai muita tiedostoja aiheesta Pelle Petterson Wikimedia Commonsissa
Pelle Petterson Kansainvälinen olympiakomitea. (englanniksi)
Perrigo

| Perrigo |
| --- | --- |

Osake:  NYSE: PRGO TASE: PRGO
ISIN:  IE00BGH1M568
Toimiala:  lääketeollisuus
Kotisivu:  perrigo.com
Infobox OKVirheellinen NIMI-arvo: 
Perrigo on alun perin yhdysvaltalainen lääketeollisuuden yritys, joka valmistaa rinnakkaislääkkeitä ja käsikauppatuotteita.
Perrigo on yksi maailman suurimmista käsikauppatuotteiden valmistajista, ja se valmistaa käsikauppatuotteita kauppojen omin merkein (private label / store brand) Yhdysvaltojen suurille myös lääkkeitä myyville vähittäiskaupoille. Yritys valmistaa myös eläinten lääkkeitä. Perrigo keskittyy iholle levitettäviin geneerisiin lääkkeisiin (topicals). Yrityksen pääkonttori on Irlannissa, mikä mahdollistaa matalamman yritysveroprosentin. Yritystä kuitenkin tosiasiallisesti johdetaan Michiganin osavaltion Alleganissa sijaitsevasta konttorista. Yrityksen osake on listattu New Yorkin ja Tel Avivin pörsseissä.
Perrigon toimitusjohtaja oli Joseph Papa kevääseen 2016 asti, kunnes hän siirtyi Valeantin johtoon. Uudeksi toimitusjohtajaksi tuli nykyinen pitkään yrityksessä työskennellyt John T. Hendrickson, joka nimitettiin tehtävään 25. huhtikuuta. Yritys on perustettu vuonna 1887 Yhdysvalloissa, ja siihen on sulautunut vuosien varrella useita yrityksiä. Perrigon liikevaihto oli 4,17 miljardia dollaria vuonna 2014. Työntekijöitä yrityksellä on yli 13 000. Lääkevalmistaja Mylan yritti ostaa Perrigon 29 miljardilla dollarilla vuonna 2015, mutta yritysjohto ja myöhemmin osakkeenomistajat hylkäsivät yrityskaupan.
Perrigo oli Forbesin maailman innovatiivisimpien yritysten listalla sijalla 40.
Paras

Wikisanakirjassa on tähän liittyvä sananselitys: .
Paras voi tarkoittaa ainakin seuraavia:
Paras Bir Bikram Shah Dev, Nepalin entinen kruununprinssi
Benjie Paras, filippiiniläinen koripalloilija ja näyttelijä
Dean Paras (oik. Dean Paraskevopoulos), näyttelijä ja ohjaaja
Paras, intialainen hindinkielinen elokuva vuodelta 1971
Kunta- ja palvelurakenneuudistus (PARAS-hanke), kuntien kehittämishanke vuosilta 2006–2011
Paras, Pokémon-hahmo.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paras”, voi hakea sivunnimihaulla, laajalla sivunnimihaulla tai tekstihaulla.
Paltaniemen koulumuseoaitta

| Paltaniemen koulumuseoaitta |
| --- | --- |

Tyyppi:  Paikallismuseo 
Osoite:  Satamatie 2, 87850 Kajaani  
Sijainti:  Kajaani 
Koordinaatit:  64°17′35″N, 27°39′25″E
 fiPaltaniemen koulumuseoaitta 
  
Paltaniemen koulumuseoaitta on Paltaniemen kotiseutuyhdistyksen ylläpitämä museonäyttely, joka sisältää paljon vanhaa opetusmateriaalia, kuten kirjoja, karttoja, opetustauluja, pulpetteja ja liitutauluja. Koulumuseoaitta sijaitsee Paltaniemen vanhan koulun - nykyinen kylätalo - välittömässä läheisyydessä. Koulutoiminta Paltaniemen vanhassa koulussa päättyi vuonna 2010, jonka jälkeen Paltaniemen kyläyhdistys osti tilat käyttöönsä 2011.
Valokuvia

Paltaniemen koulu, nykyinen kylätalo
Museoaitan sisätilat ja esineistöä
Kartta, opetustauluja ja koulukirjoja